CELEX: 62017CA0694
Language: el
Date: 2019-05-02 00:00:00
Title: Υπόθεση C-694/17: Απόφαση του Δικαστηρίου (τρίτο τμήμα) της 2ας Μαΐου 2019 [αίτηση του Cour de cassation du Grand-Duché de Luxembourg (Λουξεμβούργο) για την έκδοση προδικαστικής αποφάσεως] — Pillar Securitisation Sàrl κατά Hildur Arnadottir (Προδικαστική παραπομπή — Διεθνής δικαιοδοσία, αναγνώριση και εκτέλεση αποφάσεων σε αστικές και εμπορικές υποθέσεις — Σύμβαση του Λουγκάνο II — Άρθρο 15 — Συμβάσεις καταναλωτών — Σχέση με την οδηγία 2008/48/ΕΚ — Συμβάσεις καταναλωτικής πίστης — Άρθρα 2 και 3 — Έννοιες του «καταναλωτή» και των «δικαιοπραξιών στις οποίες εφαρμόζεται η οδηγία» — Ανώτατο ποσό της πίστωσης — Δεν ασκεί επιρροή υπό το πρίσμα του άρθρου 15 της Σύμβασης του Λουγκάνο ΙΙ)

1.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/5
            
         
      Απόφαση του Δικαστηρίου (τρίτο τμήμα) της 2ας Μαΐου 2019 [αίτηση του Cour de cassation du Grand-Duché de Luxembourg (Λουξεμβούργο) για την έκδοση προδικαστικής αποφάσεως] — Pillar Securitisation Sàrl κατά Hildur Arnadottir
      (Υπόθεση C-694/17) (1)
      
      (Προδικαστική παραπομπή - Διεθνής δικαιοδοσία, αναγνώριση και εκτέλεση αποφάσεων σε αστικές και εμπορικές υποθέσεις - Σύμβαση του Λουγκάνο II - Άρθρο 15 - Συμβάσεις καταναλωτών - Σχέση με την οδηγία 2008/48/ΕΚ - Συμβάσεις καταναλωτικής πίστης - Άρθρα 2 και 3 - Έννοιες του «καταναλωτή» και των «δικαιοπραξιών στις οποίες εφαρμόζεται η οδηγία» - Ανώτατο ποσό της πίστωσης - Δεν ασκεί επιρροή υπό το πρίσμα του άρθρου 15 της Σύμβασης του Λουγκάνο ΙΙ)
      (2019/C 220/06)
      Γλώσσα διαδικασίας: η γαλλική
      
         Αιτούν δικαστήριο
      
      Cour de cassation du Grand-Duché de Luxembourg
      
         Διάδικοι στην υπόθεση της κύριας δίκης
      
      Pillar Securitisation Sàrl
      κατά
      Hildur Arnadottir
      
         Διατακτικό
      
      Το άρθρο 15 της Σύμβασης για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, που υπεγράφη την 30ή Οκτωβρίου 2007, η οποία εγκρίθηκε στο όνομα της Κοινότητας με την απόφαση 2009/430/ΕΚ του Συμβουλίου, της 27ης Νοεμβρίου 2008, πρέπει να ερμηνευθεί υπό την έννοια ότι, για να κριθεί αν μια σύμβαση πίστωσης αποτελεί σύμβαση πίστωσης συναφθείσα από «καταναλωτή», κατά την έννοια του άρθρου 15, παρέλκει να εξεταστεί εάν η σύμβαση αυτή εμπίπτει στο πεδίο εφαρμογής της οδηγίας 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου, υπό την έννοια ότι το συνολικό ποσό της επίμαχης πίστωσης δεν υπερβαίνει το ανώτατο όριο που καθορίζεται στο άρθρο 2, παράγραφος 2, στοιχείο γ', της εν λόγω οδηγίας, και δεν ασκεί, συναφώς, επιρροή το γεγονός ότι η εθνική νομοθεσία μεταφοράς της εν λόγω οδηγίας δεν προβλέπει υψηλότερο ανώτατο όριο.
      
         (1)  ΕΕ C 63 της 19.02.2018.